ຫວຽດນາມຊົມເຊີຍການຢ້ຽມຢາມກຸຍບາຢ່າງເປັນທາງການຂອງປະທານາທິບໍດີອາເມລິກາ
(ໂຄສົກກະຊວງການຕ່າງປະເທດຫວຽດນາມ ເລຫາຍບິ່ງ)
ວັນທີ 24/03, ເມື່ອຕອບຄຳຖາມຂອງນັກຂ່າວໂດຍໃຫ້ຮູ້ຄຳສະແດງຄວາມຄິດເຫັນຂອງຫວຽດນາມ ກ່ຽວກັບການຢ້ຽມຢາມກຸຍບາ ຂອງປະທານາທິບໍດີອາເມລິກາ Barack Obama, ໂຄສົກກະຊວງການຕ່າງປະເທດຫວຽດນາມ ເລຫາຍບິ່ງ ຊິ້ແຈ້ງວ່າ: “ຫວຽດນາມ ຊົມເຊີຍການຢ້ຽມຢາມກຸຍບາ ຢ່າງເປັນທາງການຂອງທ່ານປະທານາທິບໍດີອາເມລິກາ Barack Obama. ນີ້ແມ່ນບາດກ້າວສຳຄັນເພື່ອກ້າວໄປເຖິງການຫັນການພົວພັນລະຫວ່າງກຸຍບາ - ອາເມລິກາ ເປັນປົກກະຕິ ເພື່ອຜົນປະໂຫຍດອັນຊອບທຳຂອງປະຊາຊົນ 2 ປະເທດ ແລະ ປະກອບສ່ວນສຳຄັນເຂົ້າໃນສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາຢູ່ພາກພື້ນ ກໍຄືໃນໂລກ”.
(ແຫຼ່ງຄັດຈາກ VOV)